open-index/open-wikipedia-markdown huggingface dataset:
การลงจอดโดยใช้ลำตัวเครื่อง

[thumb|[ลอตโปลิชแอร์ไลน์ เที่ยวบินที่ 16 ขณะลงจอดโดยใช้ลำตัวเครื่อง]]

**การลงจอดโดยใช้ลำตัวเครื่อง** หรือ **การลงจอดโดยใช้ใต้ท้องเครื่อง** () เกิดขึ้นเมื่ออากาศยานลงจอดโดยไม่ใช้ล้อลงจอด แต่ใช้ส่วนล่างของลำตัวเครื่องหรือใต้ท้องเครื่องเป็นอุปกรณ์หลักสำหรับการลงจอดนั้นแทน แต่โดยปกติแล้ว *การลงจอดโดยไม่กางล้อลงจอด* (gear-up landing) มักจะกล่าวถึงเหตุการณ์ที่นักบินลืมกางล้อลงจอด แต่ *การลงจอดโดยใช้ใต้ท้องเครื่อง* (belly landing) มักจะกล่าวถึงเหตุการณ์ที่เกิดเหตุขัดข้องใดๆ หนึ่งๆ ที่ส่งผลให้ไม่สามารถกางล้อลงจอดได้

ในการลงจอดโดยใช้ลำตัวเครื่อง เครื่องบินมักจะได้รับความเสียหายอย่างหนักและมีความเสี่ยงที่เครื่องบินจะพลิกคว่ำ พังทลาย หรือลุกไหม้ได้หากลงจอดเร็วหรือแรงเกินไป นักบินจึงจำเป็นต้องใช้ความแม่นยำสูงสุดเพื่อให้แน่ใจว่าเครื่องบินจะลงจอดตรงและราบเรียบที่สุดเท่าที่จะเป็นไปได้ในขณะที่รักษาความเร็วให้เพียงพอต่อควบคุมเครื่องบิน แต่ถ้าหากมีลมกระโชกแรง ทัศนวิสัยไม่ดี เครื่องบินได้รับความเสียหาย หรือเครื่องมือหรืออุปกรณ์ควบคุมไม่ตอบสนอง ความเสี่ยงในการลงจอดจะเพิ่มขึ้นอย่างมาก อย่างไรก็ตาม การลงจอดโดยใช้ลำตัวเครื่องเป็นอุบัติเหตุทางเครื่องบินที่พบบ่อยที่สุดประเภทหนึ่ง และโดยปกติจะไม่ถึงแก่ชีวิตหากดำเนินการอย่างระมัดระวัง

## ตัวอย่าง
เมื่อวันที่ 1 พฤศจิกายน ค.ศ. 2011 ลอตโปลิชแอร์ไลน์ เที่ยวบินที่ 16 เป็นเครื่องบินโบอิง 767 กัปตันตาแดอุช วรอนา ได้ประกาศสถานการณ์ฉุกเฉินเนื่องจากสูญเสียระบบล้อลงจอดระหว่างเดินทางจากท่าอากาศยานนานาชาตินวร์กลิเบอร์ตีสู่ท่าอากาศยานวอร์ซอโชแปง เครื่องบินที่เกิดเหตุเป็นลำที่ใหม่ที่สุดในฝูงบิน โดยได้ลงจอดโดยใช้ลำตัวเครื่องในกรุงวอร์ซอและเกิดเพลิงไหม้เล็กน้อย แต่ผู้โดยสารและลูกเรือทั้งหมดได้รับการอพยพออกไปโดยไม่มีผู้ได้รับบาดเจ็บ ท่าอากาศยานถูกปิดให้บริการนานกว่าหนึ่งวันหลังจากอุบัติการณ์ดังกล่าว

เมื่อวันที่ 22 พฤษภาคม ค.ศ. 2020 ปากีสถานอินเตอร์แนชนัลแอร์ไลน์ เที่ยวบินที่ 8303 เป็นเครื่องบินแอร์บัส เอ320 ได้ลงจอดโดยที่ไม่กางล้อลงจอดเนื่องจากความผิดพลาดของนักบิน แม้ว่าลูกเรือจะพยายามบินวนกลับ แต่การลงจอดโดยไม่กางล้อลงจอดทำให้เครื่องยนต์ทั้งสองเครื่องได้รับความเสียหาย ซึ่งต่อมาล้มเหลวขณะจากบินวนกลับ ส่งผลให้เครื่องบินตกในย่านที่พักอาศัยที่มีประชากรหนาแน่นใกล้กับท่าอากาศยานนานาชาติอัลลามา อิกบัล นครการาจี โดยมีผู้เสียชีวิต 97 รายจากทั้งหมด 99 รายบนเครื่อง และหนึ่งรายบนพื้นดิน

เมื่อวันที่ 5 ตุลาคม ค.ศ. 2023 เฟดเอกซ์เอกซ์เพรส เที่ยวบินที่ 1376 เป็นเครื่องบินโบอิง 757 ซึ่งทำการบินจากท่าอากาศยานแชตตานูกาเมโทรโพลิตัน มุ่งหน้าไปยังท่าอากาศยานนานาชาติเม็มฟิส ถูกบังคับให้บินกลับและลงจอดโดยใช้ลำตัวเครื่องหลังไม่สามารถกางล้อลงจอดได้ เครื่องบินได้ไถลออกนอกทางวิ่งโดยไม่มีลูกเรือบนเครื่องได้รับบาดเจ็บ

เมื่อวันที่ 29 ธันวาคม ค.ศ. 2024 เครื่องบินโบอิง 737-800 ดำเนินการเชจูแอร์ เที่ยวบินที่ 2216 ลงจอดโดยใช้ลำตัวเครื่องที่ท่าอากาศยานมูอัน ประเทศเกาหลีใต้ ภายหลังระบบลงจอดขัดข้องจากรายงานนกชนเครื่องบิน เครื่องบินไม่สามารถหยุดบนทางวิ่งได้ ชนเข้ากับรั้วกั้นเขตสนามบินและระเบิดลุกเป็นไฟ ส่งผลให้มีผู้เสียชีวิตทั้งสิ้น 179 ราย มีผู้รอดชีวิต 2 ราย จากผู้โดยสารและลูกเรือบนเครื่องทั้งหมด 181 ราย

## อ้างอิง

หมวดหมู่:ศัพท์การบิน
สะพานจรอยจังวร

**สะพานจรอยจังวร** (; หรือเรียกอีกอย่างว่า **สะพานมิตรภาพกัมพูชา-ญี่ปุ่นคิซูน่า**) เป็นสะพานยาว 709 เมตร ที่ข้ามแม่น้ำโตนเลสาบในกรุงพนมเปญ สร้างขึ้นครั้งแรกในปี พ.ศ. 2506 ด้วยความช่วยเหลือจากญี่ปุ่น สะพานนี้ได้รับความเสียหายอย่างรุนแรงในช่วงสงครามกลางเมืองในปี พ.ศ. 2515 และ 2516 และปิดให้บริการจนกระทั่งเปิดใช้งานอีกครั้งในวันที่ 26 กุมภาพันธ์ พ.ศ. 2537 ห่างไปทางเหนือประมาณ 10 กิโลเมตร มีสะพานอีกแห่งคือสะพานแปรกกดัม จากนั้นคือสะพานแปรกพโนว และไม่มีสะพานใดในแม่น้ำโตนเลสาบอีกแล้ว สะพานชั่วคราวน่าจะเปิดใช้งานในเดือนเมษายน พ.ศ. 2561 การก่อสร้างสะพานคอนกรีตน่าจะเริ่มหลังจากนั้นไม่นาน

## การโจมตีใน พ.ศ. 2515
thumb|250px|สะพานจรอยจังวรถล่ม
เมื่อวันที่ 24 มีนาคม พ.ศ. 2515 ทหารช่างทำลายของกองทัพประชาชนเวียดนาม/เขมรแดงได้จุดชนวนระเบิดรถที่บรรจุวัตถุระเบิดไว้บนสะพาน ทำให้สะพานหลายช่วงพังถล่มลงไปในแม่น้ำโขงและมีพลเรือนเสียชีวิต 3 ราย

## อ้างอิง

จรอยจังวร
หมวดหมู่:สะพานที่สร้างเสร็จในปี พ.ศ. 2506
หมวดหมู่:ความสัมพันธ์กัมพูชา–ญี่ปุ่น
โมอาน่า (ภาพยนตร์ พ.ศ. 2569)

***โมอาน่า*** () เป็นภาพยนตร์แอนิเมชันอเมริกันแนวดนตรี ผจญภัย จินตนิมิต ที่กำลังจะออกฉายในอนาคต กำกับโดย โทมัส ไคล์ จากบทภาพยนตร์ของจาเร็ด บุช และดานา เลอโดซ์ มิลเลอร์ และอำนวยการสร้างโดยดเวย์น จอห์นสัน ไฮรัม และ แดนี การ์เซีย และโบ ฟลินน์ ภาพยนตร์เรื่องนี้เป็นภาพยนตร์ฉบับคนแสดงที่ดัดแปลงมาจากภาพยนตร์แอนิเมชันเรื่อง *[[ผจญภัยตำนานหมู่เกาะทะเลใต้]]* ของดิสนีย์ในปี 2016 และเป็นเรื่องที่สามของแฟรนไชส์*[[โมอาน่า (แฟรนไชส์)|โมอาน่า]]* นำแสดงโดยแคตเทอรีน ลากาเอีย ซึ่งรับบทเป็นโมอาน่าในภาพยนตร์เรื่องนี้เป็นครั้งแรก และจอห์นสันกลับมารับบทเมาอิจากภาพยนตร์แอนิเมชันอีกครั้ง

จอห์นสันประกาศการพัฒนาภาพยนตร์*โมอาน่า*ฉบับคนแสดงในเดือนเมษายน ค.ศ. 2023 ไคล์ได้รับการว่าจ้างให้เป็นผู้กำกับในเดือนพฤษภาคมของปีเดียวกัน และลากาเอียได้รับการประกาศให้รับบทนำในเดือนมิถุนายน ค.ศ. 2024 ร่วมกับนักแสดงสมทบหลัก การถ่ายภาพยนตร์ฉากสำคัญเกิดขึ้นในแอตแลนตาและฮาวายระหว่างเดือนกรกฎาคมถึงพฤศจิกายน ค.ศ. 2024

*โมอาน่า*มีกำหนดออกฉายโดยวอลต์ดิสนีย์สตูดิโอส์โมชันพิกเชอส์ในสหรัฐและแคนาดาในวันที่ 10 กรกฎาคม ค.ศ. 2026

## นักแสดง
* แคตเทอรีน ลากาเอีย รับบทเป็น โมอาน่า
* ดเวย์น จอห์นสัน รับบทเป็น เมาอิ
* จอห์น ตุย รับบทเป็น หัวหน้าเผ่าตุย, พ่อของโมอาน่า
* แฟรงกี อดัมส์ รับบทเป็น ซีนา, แม่ของโมอาน่า
* เรนา โอเวน รับบทเป็น ยายทาลา, คุณย่าของโมอาน่าและแม่ของตุย

## ดนตรี
มาร์ก แมนซินา ผู้ประพันธ์ดนตรีประกอบภาพยนตร์ต้นฉบับและภาคต่อ ยืนยันในเดือนธันวาคม ค.ศ. 2024 ว่าเขาจะกลับมาประพันธ์ดนตรีประกอบภาพยนตร์ฉบับคนแสดง

## การออกฉาย
*โมอาน่า*มีกำหนดฉายในวันที่ 10 กรกฎาคม ค.ศ. 2026 ซึ่งตรงกับวันครบรอบ 10 ปีของการเข้าฉายภาพยนตร์ต้นฉบับ เดิมทีมีกำหนดเข้าฉายในวันที่ 27 มิถุนายน ค.ศ. 2025 แต่หลังจากมีการประกาศ*[[โมอาน่า 2]]* จึงต้องเลื่อนออกไปเป็นวันปัจจุบันเนื่องมาจากระยะเวลาแปดเดือนระหว่างภาพยนตร์ทั้งสองเรื่อง

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2569
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ตลกผจญภัยอเมริกัน
หมวดหมู่:ภาพยนตร์ผจญภัยจินตนิมิตอเมริกัน
หมวดหมู่:ภาพยนตร์จินตนิมิตเพลงอเมริกัน
หมวดหมู่:ภาพยนตร์เรื่องราวแนวก้าวผ่านวัยอเมริกัน
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ที่นำมาสร้างใหม่ของดิสนีย์
หมวดหมู่:ภาพยนตร์ที่มีฉากในมหาสมุทรแปซิฟิก
หมวดหมู่:ภาพยนตร์ที่มีฉากในเขตโอเชียเนีย
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์ที่ถ่ายทำในแอตแลนตา
หมวดหมู่:ภาพยนตร์ที่ถ่ายทำในรัฐจอร์เจีย
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์อิงเรื่องปรัมปรา
หมวดหมู่:การสร้างใหม่ของภาพยนตร์อเมริกัน
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:โมอาน่า (แฟรนไชส์)
หมวดหมู่:ภาพยนตร์เปิดตัวผู้กำกับในปี พ.ศ. 2569
คลองบางคี่

**คลองลาดชะโด** หรือ **คลองบางคี่** บ้างสะกด **คลองบางคลี่** เป็นคลองสาขาของแม่น้ำน้อย คลองแยกจากจุดร่วมของคลองนาคู กับคลองสุพรรณ 3 ที่บ้านสามกั๊ก ตำบลโคกโคเฒ่า อำเภอเมืองสุพรรณบุรี จังหวัดสุพรรณบุรี ไหลเข้าอำเภอบางปลาม้าไปลงแม่น้ำน้อยที่บ้านตึก ตำบลอมฤต อำเภอผักไห่ จังหวัดพระนครศรีอยุธยา คลองมีความยาว 25 กิโลเมตร เหตุที่ชื่อ "คลองลาดชะโด" เพราะมีปลาชะโดอยู่มาก
 
คลองขุดขึ้นเมื่อ พ.ศ. 2470 โดยพระยารักษ์ เพื่อเชื่อมแม่น้ำน้อยซึ่งแยกออกจากแม่น้ำเจ้าพระยาฝั่งขวาอีกที 

ชุมชนบ้านลาดชะโด มีการสันนิษฐานว่าน่าจะมีมาตั้งแต่หลังกรุงศรีอยุธยาเสียกรุงให้แก่พม่าเมื่อ พ.ศ. 2310 โดยเป็นคนไทยเชื้อสายมอญ ริมคลองมีตลาดลาดชะโด ตลาดที่มีอายุมากกว่าร้อยปี มีพัฒนาการมาจากตลาดน้ำที่มีเรือนแพค้าขายของชาวจีน จากนั้นได้เริ่มมีการก่อสร้างตลาดริมน้ำและบนบกขึ้นให้กว้างใหญ่กว่าร้อยคูหา มีการจัดประเพณีงานแห่เทียนพรรษาทางน้ำ

## อ้างอิง

หมวดหมู่:คลองในจังหวัดพระนครศรีอยุธยา
หมวดหมู่:คลองในจังหวัดสุพรรณบุรี 
หมวดหมู่:อำเภอเมืองสุพรรณบุรี 
หมวดหมู่:อำเภอผักไห่
โลแกนแอร์

**โลแกนแอร์** () เป็นสายการบินระดับภูมิภาคสัญชาติสกอตแลนด์ ที่มีฐานการบินหลักและสำนักงานใหญ่ที่ท่าอากาศยานกลาสโกว์ในเพสลีย์ เรนฟรูว์ไชร์ สายการบินให้บริการเที่ยวบินภายในสหราชอาณาจักร โดนเป็นสายการบินระดับภูมิภาคที่ใหญ่ที่สุดในประเทศตามจำนวนผู้โดยสารที่ขนส่งและขนาดฝูงบิน

## จุดหมายปลายทาง

ณ เดือนกันยายน ค.ศ. 2019 โลแกนแอร์ให้บริการเที่ยวบินสู่จุดหมายปลายทาง 44 ในสหราชอาณาจักร ไอล์ออฟแมน ไอร์แลนด์ และในยุโรป ซึ่งรวมเที่ยวบินพาณิชย์ตามกำหนดการที่สั้นที่สุดในโลกระหว่างท่าอากาศยานเวสตรีย์และท่าอากาศยานแพปาเวสตรีย์ ซึ่งตั้งห่างกันเพียง  และเที่ยวบินสู่ท่าอากาศยานบาร์รา ท่าอากาศยานแห่งเดียวบนโลกที่ใช้ชายหายเป็นทางวิ่งอากาศยาน ภายหลังการเลิกดำเนินงานของฟลายบีในเดือนมีนาคม ค.ศ. 2020 โลแกนแอร์เป็นเพียงสายการบินเดียวที่ให้บริการสู่ท่าอากาศยานนี้ โดยได้ดำเนินการเที่ยวบินจากจุดหมายในประเทศอังกฤษตอนเหนือและส่วนอื่นๆ ของสหราชอาณาจักรแทน ซึ่งเริ่มขึ้น 10 วันให้หลังการเลิกดำเนินการของฟลายบี

ในเดือนมีนาคม ค.ศ. 2023 โลแกนแอร์ได้รับสัญญาเช่าจากบริติชแอร์เวย์สำหรับช่องจอดเครื่องบินเพิ่มเติม 30 ช่องที่ท่าอากาศยานลอนดอนฮีทโธรว์ ซึ่งก่อนหน้านี้ได้เช่าให้กับฟลายบีที่เปิดให้บริการใหม่ ก่อนที่สายการบินจะยุติการให้บริการในเดือนมกราคม ค.ศ. 2023 และได้เรียกร้องให้รัฐบาลสหราชอาณาจักรปฏิรูปแนวทางแก้ไขการแข่งขันเพื่อให้แน่ใจว่าช่องจอดเครื่องบินที่ท่าอากาศยานฮีทโธรว์ยังคงพร้อมให้บริการเชื่อมต่อระดับภูมิภาคของสหราชอาณาจักรอย่างถาวร

### ข้อตกลงการบินร่วม
โลแกนแอร์ได้มีข้อตกลงการบินร่วมกับสายการบินดังต่อไปนี้:

* ออริกนีย์
* บลูไอแลนด์
* บริติชแอร์เวย์
*เคแอลเอ็ม

### ข้อตกลงระหว่างสายการบิน
โลแกนแอร์ได้มีข้อตกลงร่วมกันกับสายการบินดังต่อไปนี้:

* แอร์ลิงกัส
* แอร์ฟรานซ์
* แอร์ทรานแซท
* เอมิเรตส์
* สายการบินเอทิฮัด
* เอธิโอเปียนแอร์ไลน์
* ฟินน์แอร์
* ไห่หนานแอร์ไลน์
* ไอซ์แลนด์แอร์
* ลักซ์แอร์
* กาตาร์แอร์เวย์
* สิงคโปร์แอร์ไลน์
* เตอร์กิชแอร์ไลน์
* ยูไนเต็ดแอร์ไลน์
* วีเดอเรอ

## ฝูงบิน
### ฝูงบินปัจจุบัน
ณ เดือนธันวาคม ค.ศ. 2024 โลแกนแอร์มีเครื่องบินประจำการในฝูงบินดังนี้:

โลแกนแอร์มีอายุฝูงบินเฉลี่ย 20.9 ปี


Loganair, G-LMRC, ATR 42-500.jpg|เอทีอาร์ 42-500
LC LOG Loganair ATR-72 G-LMTE (52237703953).jpg|เอทีอาร์ 72-600
Loganair G-BVVK De Havilland Canada DHC-6 Twin Otter Glasgow International Airport (GLA EGPF) (52701388630).jpg|เดอ ฮาวิลแลนด์ แคนาดา แดช 6-310 ทวินออตเตอร์
Loganair Embraer ERJ 145 (G-SAJC) @ MAN, July 2019.jpg|เอ็มบราเออร์ อีอาร์เจ-145

## อ้างอิง
### แหล่งอ้างอิง

### บรรณานุกรม
*Iain Hutchison, *The Story of Loganair* (1987)  Western Isles Publishing
*Roy Calderwood, *Times subject to Tides: the story of Barra Airport* (1999) 
*Iain Hutchison, *Air Ambulance: sixty years of the Scottish Air Ambulance Service* (1996) 
*Tony Merton-Jones, *British Independent Airlines 1946-1976* (2000) The Aviation Hobby Shop, West Drayton, Middlesex. 
*Guy Warner, *Orkney by Air* (2005) 
*Captain Alan Whitfield, *Island Pilot* (2007) 

### แหล่งข้อมูลอื่น

*

หมวดหมู่:สายการบินระดับภูมิภาค
หมวดหมู่:สายการบินสัญชาติสกอตแลนด์
หมวดหมู่:สายการบินสัญชาติสหราชอาณาจักร
หมวดหมู่:สายการบินที่ก่อตั้งในปี พ.ศ. 2505
หมวดหมู่:บริษัทสกอตแลนด์ที่ก่อตั้งในปี พ.ศ. 2505
คลองหันตรา

**คลองหันตรา** เป็นคลองในตำบลหันตรา อำเภอพระนครศรีอยุธยา จังหวัดพระนครศรีอยุธยา แยกจากคลองข้าวเม่า ไปลงแม่น้ำป่าสักฝั่งซ้ายที่บ้านหันตรา คลองมีความยาว 4 กิโลเมตร

แต่เดิมคลองหันตราเป็นแม่น้ำป่าสักสายเก่า เป็นเส้นทางคมนาคมสำคัญเชื่อมโขง-ชี-มูลกับอ่าวไทย ตั้งแต่สมัยโบราณหลายพันปี

เมื่อเสียกรุงศรีครั้งที่ 1 หลังพม่าเข้าป้อมราชคฤห์ เป็นคูขื่อหน้าขนาดเล็ก สมเด็จพระมหาธรรมราชาจึงโปรดให้ขุดเพิ่มเติมยาว 10 วา ลึก 3 วา ตั้งแต่วัดตองปุถึงป้อมเพชร น้ำไหลเข้าคลองหันตราน้อยลงท้าให้จากแม่น้ำป่าสักสายสองแคบลงกลายเป็นคลองหันตราในปัจจุบัน

## อ้างอิง

หมวดหมู่:คลองในอำเภอพระนครศรีอยุธยา
หมวดหมู่:โบราณสถานในจังหวัดพระนครศรีอยุธยา
ตลาดลาดชะโด

**ตลาดลาดชะโด** เป็นตลาดของชุมชนลาดชะโด ในตำบลหนองน้ำใหญ่ อำเภอผักไห่ จังหวัดพระนครศรีอยุธยา อยู่ริมคลองลาดชะโดฝั่งทิศเหนือ ตลาดลาดชะโดได้รับรางวัลอนุรักษ์ศิลปะสถาปัตยกรรมดีเด่นประจำ พ.ศ. 2529 ประเภทชุมชนพื้นถิ่นจากสมาคมสถาปนิกสยามในพระบรมราชูปถัมภ์

ชุมชนลาดชะโดมีอายุราวสมัยเสียกรุงศรีอยุธยาครั้งที่ 2 ราว พ.ศ. 2310 ก่อตั้งโดยชาวกรุงเก่าที่อพยพหนีสงครามมา บริเวณที่ตั้งชุมชน แต่เดิมเรียกว่า *บ้านจักราช* ต่อมาเปลี่ยนเป็นลาดชะโด ชุมชนเดิมเป็นชุมชนเรือนแพค้าขาย เกิดเป็นรูปแแบบของตลาดน้ำ ต่อมาวัดลาดชะโดได้ยอมยกพื้นที่ริมน้ำซึ่งเป็นพื้นที่ของวัดให้ชุมชนได้เข้ามาค้าขาย ในช่วงแรกมีการจับฉลากให้สิทธิ์พื้นที่ในตลาด ต่อมาชุมชนได้อพยพขึ้นบก โดยมีการก่อสร้างตลาดเริ่มตรงพื้นที่ติดกับคลองลาดชะโดแล้วขยายเข้าไปสู่ฝั่งเรื่อย ๆ โดยค่าใช้จ่ายออกเอง ส่วนที่สาธารณะประโชน์เช่นขนของสินค้าหรือหลังคา ฯลฯ สมาชิกผู้อาศัยในตลาดจะออกเงินเป็นกองกลางในการก่อสร้าง

ประมาณ พ.ศ. 2526–2527 มีการถมที่บางส่วนของคลองเพื่อสร้างเป็นถนนเชื่อมจากทางหลัก ทำให้ถนนประชิดเข้าตัวตลาดทำให้ตลาดเริ่มซบเซาลง ร้านค้าเริ่มเปลี่ยนเป็นที่พักอาศัยมากขึ้น หลังจากที่มีการส่งเสริมการท่องเที่ยวตลาดริมน้ำเป็นที่นิยมและได้รับการส่งเสริมจากหน่วยงานภาครัฐเป็นอย่างมาก ราว พ.ศ. 2551 ทางเทศบาลตำบลลาดชะโด ทางภาครัฐจังหวัดพระนครศรีอยุธยา ทางชาวบ้านในชุมชนตลาดลาดชะโดพยายามทำให้ตลาดนี้เป็นสถานที่ท่องเที่ยว มีการเข้ามาส่งเสริมให้ชาวบ้านกลับมาเปิดขายสินค้าและเปลี่ยนรูปแบบสินค้ามาเป็นการขายสินค้าเพื่อการท่องเที่ยวอย่างการขายของที่ระลึก ขายเสื้อผ้า ขายอาหารต่าง ๆ เป็นต้น

ตลาดเป็นสถานที่ถ่ายทำภาพยนตร์และละครหลายเรื่อง เช่น *[[บุญชู]]* *[[ดงดอกเหมย]]* *[[รักข้ามคลอง]]* *[[สตางค์]]* และ *[[ความสุขของกะทิ]]* เป็นต้น

## อ้างอิง

ลาดชะโด
หมวดหมู่:สิ่งก่อสร้างในอำเภอผักไห่
เขื่อนหลวงพระบาง

**เขื่อนหลวงพระบาง** เป็นโครงการเขื่อนกั้นแม่น้ำโขง ตั้งอยู่บริเวณเมืองปากอู ทิศเหนือใกล้กับหลวงพระบาง ประเทศลาว 

## ภูมิหลัง
แผนงานเขื่อนหลวงพระบางเริ่มต้นในปี ค.ศ. 2007 เมื่อเปโตรเพาเวอร์เวียดนามและรัฐบาลประชาชนลาวทำการลงนามบันทึกความเข้าใจเพื่อศึกษาความเป็นไปได้ของโครงการเขื่อนหลวงพระบาง โดยมีกลุ่มทุนไทยเป็นหุ้นส่วนด้วย หลังจากนั้นโครงการก็ไม่ปรากฎเป็นข่าวอีกเลย จนกระทั่งในปี ค.ศ. 2019 เปโตรเพาเวอร์เวียดนามตัดสินใจลดบทบาทในโครงการ หลังจากนั้น กลุ่มทุนไทยก็กลายเป็นเจ้าภาพในการศึกษาและออกแบบโครงการ 

ในปี ค.ศ. 2021 บริษัท หลวงพระบางพาวเวอร์ จำกัด  ซึ่งมีไทย-ลาว-เวียดนาม ถือหุ้นในสัดส่วน 52:38:10 ได้รับสัมปทานก่อสร้างเขื่อน โครงการนี้ใช้เงินลงทุนประมาณ 1.5 แสนล้านบาท ซึ่งกู้จากเจ็ดธนาคารในไทย ต่อมามีการซื้อขายหุ้นกันหลายครั้ง จนในปัจจุบัน กลุ่มทุนไทยถือหุ้น 90% ลาวถือหุ้น 10% และเวียดนามไม่มีหุ้น

## ข้อมูลทั่วไป
เขื่อนหลวงพระบางเป็นเขื่อนคอนกรีตแบบน้ำไหลผ่าน (run-of-river) ตั้งอยู่ที่บ้านห้วยโง เมืองจอมเพ็ด แขวงหลวงพระบาง สันเขื่อนมีความยาว 861 เมตร ความสูง 79 เมตร มีช่องทางเรือผ่านจำนนวนสองช่องสำหรับเรือขนาด 500 ตัน ตัวเขื่อนติดตั้งระบบผลิตไฟฟ้ากำลังการผลิตรวม 1,460 เมกะวัตต์ ผลิตไฟฟ้าได้ประมาณ 6,854 ล้านหน่วยต่อปี เริ่มก่อสร้างในปี ค.ศ. 2021 มีกำหนดจ่ายไฟเข้าระบบในเดือนมกราคม ค.ศ. 2030  

ไฟฟ้าที่ผลิตได้เกือบทั้งหมดจะขายให้กับการไฟฟ้าฝ่ายผลิตแห่งประเทศไทย ในอัตราคงที่ 2.8432 บาท/หน่วย มีอายุสัญญา 35 ปีนับตั้งแต่เริ่มการผลิตไฟฟ้า ซึ่งหลังจากครบอายุสัมปทาน กรรมสิทธิ์จะตกเป็นของรัฐ

## อ้างอิง

หมวดหมู่:เขื่อนในประเทศลาว
กองร้อยทหารช่างผสม ไทย/บุรุนดี

**กองร้อยทหารช่างผสม ไทย/บุรุนดี** () หรือ **ร้อย.ช.ผสม ไทย/บุรุนดี**  เป็นหน่วยทหารช่างของ กองทัพไทย ซึ่งเป็นส่วนหนึ่งของปฏิบัติการสหประชาชาติในบุรุนดี (ONUB) 

ภารกิจของหน่วยคือการปฏิบัติการด้านมนุษยธรรมในบุรุนดีหลังจากสภาวะสงครามกลางเมืองบุรุนดี โดยประเทศไทยได้ส่งกำลังทหารที่ไม่ใช่พลรบจำนวน 3 ผลัด รวมทั้งสิ้น 525 นาย

## ประวัติ
ปฏิบัติการสหประชาชาติในบุรุนดี (ONUB) ก่อตั้งโดยคณะมนตรีความมั่นคงแห่งสหประชาชาติในเดือนพฤษภาคม พ.ศ. 2547 เพื่อให้แน่ใจว่าความตกลงสันติภาพและการปรองดองอารูชาที่ลงนามเมื่อวันที่ 28 สิงหาคม พ.ศ. 2543 ยังคงดำเนินต่อไป

สำหรับประเทศไทยนั้น คณะรัฐมนตรีได้มีมติอนุมัติให้กองทัพไทยส่งกำลังผู้สังเกตการณ์ทางทหารแห่งสหประชาชาติ (UNMO) เข้าร่วมจำนวน 3 นาย วาระละ 1 ปี จำนวน 2 ชุด ปฏิบัติงานระหว่างเดือนธันวาคม พ.ศ. 2547 ถึงเดือนธันวาคม พ.ศ. 2549 

จากนั้น เมื่อวันที่ 8 มีนาคม พ.ศ. 2548 คณะรัฐมนตรีมีมติให้กองทัพไทยได้จัดกำลังในรูปแบบหน่วยทหารในชื่อ "กองร้อยทหารช่างผสม ไทย/บุรุนดี" (Combined Engineer Company) แบ่งเป็น 3 ผลัด เพื่อปฏิบัติการระหว่างวันที่ 1 มิถุนายน พ.ศ. 2548 และสิ้นสุดเมื่อวันที่ 23 ธันวาคม พ.ศ. 2549 ปฏิบัติงานในส่วนของงานช่าง การก่อสร้างทางดิ่งและระดับ การทำลายและเก็บกู้วัตถุระเบิด มีกองบัญชาการตั้งอยู่ที่แคมป์ไทย (Thai Camp) เมืองบูจุมบูราซึ่งเป็นเมืองหลวงของประเทศ 

## ภาพรวมของกองกำลัง
left|thumb|พื้นที่รั้วรอบค่ายและประชาชนในพื้นที่
กองร้อยทหารช่างผสม ไทย/บุรุนดี มีกำลังพลทั้งสิ้นจำนวน 525 นาย แบ่งเป็น

* ผลัดที่ 1 จำนวน 175 นาย ระหว่างวันที่ 1 มิถุนายน พ.ศ. 2548 – 1 ธันวาคม พ.ศ. 2548 มี พันโท สุรเชษฐ์ คำพุฒ เป็นผู้บังคับกองร้อยทหารช่างผสม ไทย/บุรุนดี ผลัดที่ 1
* ผลัดที่ 2 จำนวน 175 นาย ระหว่างวันที่ 29 พฤศจิกายน พ.ศ. 2548 – 3 มิถุนายน พ.ศ. 2549 มี พันโท ชิษณุพงษ์ ปุ่นศิริ เป็นผู้บังคับกองร้อยทหารช่างผสม ไทย/บุรุนดี ผลัดที่ 2
* ผลัดที่ 3 จำนวน 175 นาย ระหว่างวันที่ 29 พฤษภาคม – 23 ธันวาคม พ.ศ. 2549 มี พันโท ตวงทิพย์ ติณเวส เป็นผู้บังคับกองร้อยทหารช่างผสม ไทย/บุรุนดี ผลัดที่ 3
การจัดกำลัง มีการจัดกำลังจากกองทัพบก นอกจากนี้ยังมีกำลังจากหน่วยบัญชาการนาวิกโยธิน กองทัพเรือ จำนวนผลัดละ 1 หมวดทหารช่าง

นอกจากนี้ ยังมีกำลังพลส่วนอื่น ๆ ที่รวมปฏิบัติงาน คือ 

* ผู้สังเกตการณ์ทางทหารแห่งสหประชาชาติ (UNMO) จำนวน 2 ผลัด ผลัดละ 3 นาย รวมเป็น 6 นาย ปฏิบัติงานระหว่างวันที่ 27 สิงหาคม พ.ศ. 2547 ถึงวันที่ 27 ธันวาคม พ.ศ. 2549
* ฝ่ายอำนวยการ จำนวน 2 ผลัด ผลัดละ 2 นาย รวมเป็น 4 นาย ปฏิบัติงานระหว่างวันที่ 28 เมษายน พ.ศ. 2548 ถึงวันที่ 27 ธันวาคม พ.ศ. 2549

## ปฏิบัติการ
thumb|กำลังพลและเจ้าหน้าที่พลเรือนของสหประชาติในพื้นที่
กองร้อยทหารช่างผสม ไทย/บุรุนดี มีภารกิจในการสนับสนุนการปฏิบัติงานของสหประชาชาติในการฟื้นฟูประเทศบุรุนดีในด้านต่าง ๆ ทั้งการก่อสร้างถนน การซ่อมแซมโรงเรียน สถานรับเลี้ยงเด็กกำพร้า สนามกีฬา การทำลายวัตถุระเบิดและทุ่นระเบิดที่ได้มาจากฝ่ายต่อต้านรัฐบาล การขุดลอกลำน้ำ และลำคลอง การปรับปรุงก่อสร้างสำนักงานและค่ายของกองกำลังสหประชาชาติอื่น ๆ และการปฏิบัติอื่น ๆ ตามที่ได้รับมอบหมาย ซึ่งผลการปฏิบัติได้รับคำชมเชยจากผู้บัญชาการกองกำลังรักษาสันติภาพว่ามีวินัย และทำงานออกมาได้ดี ทำงานได้ตามกำหนดการโดยตลอด

## ดูเพิ่ม
* กองกำลังเฉพาะกิจร่วม 972 ไทย/ติมอร์ตะวันออก
* กองกำลังเฉพาะกิจปฏิบัติการเพื่อมนุษยธรรม 976 ไทย/อิรัก
* กองกำลังเฉพาะกิจ 980 ไทย/ดาร์ฟู
* ประเทศไทยกับการรักษาสันติภาพของสหประชาชาติ

## อ้างอิง

หมวดหมู่:ปฏิบัติการทางทหารที่ไม่ใช่การรบที่เกี่ยวข้องกับไทย
เพลงสรรเสริญกองทัพปลดปล่อยประชาชน

**เพลงสรรเสริญกองทัพปลดปล่อยประชาชนจีน** () หรือที่รู้จักในชื่อ **มาร์ชกองทัพปลดปล่อยประชาชนจีน** () เป็นเพลงรักชาติของสาธารณรัฐประชาชนจีน ประพันธ์เนื้อร้องโดยจาง หย่งเหนียน และทำนองโดยเจิ้ง ลฺวี่เฉิง

เพลงนี้ถูกแต่งขึ้นครั้งแรกในชื่อ **มาร์ช[[กองทัพลู่ที่แปด]]** () และเป็นหนึ่งในหกเพลงของ **คณะประสานเสียงกองทัพลู่ที่แปด** () ซึ่งทั้งหมดมีกง มู่ เป็นผู้ประพันธ์คำร้อง และเจิ้ง ลฺวี่เฉิง เป็นผู้ประพันธ์ทำนอง เพลงนี้เป็นที่รู้จักในชื่อ "มาร์ชกองทัพปลดปล่อย" () ในช่วงสงครามกลางเมืองจีนครั้งที่สอง เนื้อเพลงได้รับการแก้ไขใหม่โดยกรมการเมืองทั่วไปใน ค.ศ. 1951 และถูกเปลี่ยนชื่อเป็น "มาร์ชกองทัพปลดปล่อยประชาชนจีน" ใน ค.ศ. 1965

เมื่อวันที่ 25 กรกฎาคม ค.ศ. 1988 คณะกรรมการการทหารส่วนกลางได้มีมติให้ใช้เพลงนี้เป็นเพลงประจำกองทัพปลดปล่อยประชาชนอย่างเป็นทางการ

## รูปแบบ
เพลงที่ดัดแปลงมาจากเพลงนี้มีชื่อเรียกว่า **มาร์ชสวนสนามกองทัพปลดปล่อยประชาชน** () ถูกใช้เป็นเพลงหลักในการเดินแถวของทหารพิธีสวนสนามที่สำคัญ เช่น วันชาติจีน ตั้งแต่ ค.ศ. 1949 เป็นต้นมา เพลงนี้คือจังหวะเดินแถวของกองทัพปลดปล่อยประชาชนในการสวนสนามทหารทุกครั้ง

## ดูเพิ่ม

* ครบรอบ 60 ปีสาธารณรัฐประชาชนจีน
* อี้หย่งจฺวินจิ้นสิงฉฺวี่
* เพลงสรรเสริญกองทัพของจีน

## แหล่งข้อมูลอื่น
*การบรรเลงเพลงนี้ด้วยวงออร์เคสตรา
*ไฟล์เสียง MP3 ที่บรรเลงโดยวงออร์เคสตรา จาก PLA Daily
*ไฟล์เสียง MP3 ที่บรรเลงโดยวงออร์เคสตราและประสานเสียง จาก PLA Daily

หมวดหมู่:เพลงภาษาจีนกลาง
หมวดหมู่:เพลงสรรเสริญในทวีปเอเชีย
การประชุมสภาแห่งชาติพรรคคอมมิวนิสต์จีนครั้งที่ 18

**การประชุมสภาแห่งชาติพรรคคอมมิวนิสต์จีนครั้งที่ 18** () จัดขึ้นระหว่างวันที่ 8–14 พฤศจิกายน ค.ศ. 2012 ณ มหาศาลาประชาชน กรุงปักกิ่ง ด้วยข้อจำกัดเรื่องวาระการดำรงตำแหน่งและอายุ ทำให้สมาชิกคณะกรรมาธิการสามัญประจำกรมการเมืองที่ทรงอำนาจจำนวน 7 ใน 9 คนเกษียณอายุในระหว่างการประชุมครั้งนี้ รวมถึงหู จิ่นเทา ซึ่งถูกแทนที่โดยสี จิ้นผิง ในตำแหน่งเลขาธิการพรรคคอมมิวนิสต์จีน การประชุมได้เลือกคณะกรรมการกลางพรรคคอมมิวนิสต์จีนชุดที่ 18 และลดจำนวนที่นั่งในคณะกรรมาธิการสามัญประจำกรมการเมืองจาก 9 เป็น 7 ที่นั่ง 

สมาชิกคณะกรรมาธิการสามัญประจำกรมการเมืองทั้ง 7 คนที่ได้รับเลือกในระหว่างการประชุม ได้แก่ สี จิ้นผิง, หลี่ เค่อเฉียง, จาง เต๋อเจียง, ยฺหวี เจิ้งเชิง, หลิว ยฺหวินชาน, หวัง ฉีชาน และจาง เกาลี่ ในจำนวนนี้ ห้าคนถูกระบุว่ามีความสัมพันธ์ใกล้ชิดหรือได้รับประโยชน์จากการอุปถัมภ์ของเจียง เจ๋อหมิน อดีตผู้นำพรรค ผู้ซึ่งมีรายงานว่ามีอิทธิพลอย่างมากในการกำหนดองค์ประกอบของคณะกรรมาธิการสามัญชุดใหม่ มีเพียงหลี่ เค่อเฉียง และหลิว ยฺหวินชาน เท่านั้นที่เป็นสมาชิกของถวนไพ่

## อ้างอิง

หมวดหมู่:การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 17

**การประชุมสภาแห่งชาติพรรคคอมมิวนิสต์จีนครั้งที่ 17** () จัดขึ้นที่กรุงปักกิ่ง ประเทศจีน ณ มหาศาลาประชาชน ระหว่างวันที่ 15 ถึง 21 ตุลาคม ค.ศ. 2007 การประชุมครั้งนี้ได้กำหนดจุดเปลี่ยนครั้งสำคัญในทิศทางการเมืองของประเทศ ขณะที่หู จิ่นเทา เลขาธิการพรรคคอมมิวนิสต์จีน ยังคงเสริมความแข็งแกร่งให้กับตำแหน่งผู้นำของตน ทัศนะวิทยาศาสตร์ว่าด้วยการพัฒนา หลักคำสอนนโยบายที่เป็นเอกลักษณ์ของหูซึ่งมีเป้าหมายเพื่อสร้าง "สังคมประสานกลมกลืน" ผ่านการกระจายความมั่งคั่งอย่างเท่าเทียมและการให้ความสำคัญกับประชาชนที่ยากจนของประเทศ ได้รับการบรรจุไว้ในธรรมนูญของพรรค ต่อมาได้มีการจัดการประชุมสภาแห่งชาติพรรคคอมมิวนิสต์จีนครั้งที่ 18 ขึ้น 

การประชุมครั้งนี้ยังได้วางรากฐานทางการเมืองเพื่อการเปลี่ยนผ่านอำนาจไปสู่ผู้นำพรรครุ่นที่ห้าอย่างราบรื่น ด้วยการเสนอชื่อผู้นำดาวรุ่งอย่างสี จิ้นผิง และหลี่ เค่อเฉียง เข้าสู่คณะกรรมการาธิสามัญประจำกรมการเมือง ซึ่งเป็นองค์กรที่มีอำนาจตัดสินใจสูงสุดของประเทศโดยพฤตินัย รองประธานาธิบดีเจิง ชิ่งหง พันธมิตรสำคัญของอดีตเลขาธิการเจียง เจ๋อหมิน ได้เกษียณอายุจากคณะกรรมาธิการสามัญฯ อู๋ กวนเจิ้ง หัวหน้าฝ่ายต่อต้านการทุจริตของพรรค และหลัว ก้าน หัวหน้าคณะกรรมการกฎหมายและการเมือง ก็เกษียณอายุเช่นกันเนื่องจากอายุมาก โดยเฮ่อ กั๋วเฉียง และโจว หย่งคัง ได้เข้ามารับตำแหน่งแทนตามลำดับ

## อ้างอิง

หมวดหมู่:การประชุมสภาแห่งชาติพรรคคอมมิวนิสต์จีน
ถุงมือ

**ถุงมือ** คือ เครื่องแต่งกายที่คลุมมือโดยมีปลอกหรือช่องของแต่ละนิ้ว รวมทั้งนิ้วหัวแม่มือด้วย ถุงมือจะช่วยปกป้องและให้ความสบายแก่มือจากความเย็นหรือความร้อน ทั้งจากการเสียดสีหรือสารเคมี และโรคภัยไข้เจ็บ หรือช่วยปกป้องสิ่งที่มือเปล่าไม่ควรสัมผัส

ถุงมือทำจากวัสดุต่าง ๆ เช่น ผ้า ขนสัตว์ถักหรือ สักหลาด หนัง ยาง นีโอพรีน ผ้าไหม โลหะ ถุงมือเคฟลาร์ ช่วยปกป้องผู้สวมใส่จากการถูกบาด 

ถุงมือแบบใช้แล้วทิ้งที่ทำจากเลเท็กซ์ ยางไนไตรล์ หรือไวนิล มักสวมใส่โดย ผู้เชี่ยวชาญด้านสุขภาพสวมเพื่อป้องกันด้านสุขอนามัยและการปนเปื้อน เจ้าหน้าที่ตำรวจมักสวมใส่ไปทำงานในสถานที่เกิดเหตุเพื่อป้องกันการทำลายหลักฐานในที่เกิดเหตุ อาชญากรจำนวนมากสวมถุงมือเพื่อหลีกเลี่ยงการทิ้งลายนิ้วมือ ซึ่งทำให้การสืบสวนคดีอาชญากรรมยากยิ่งขึ้น อย่างไรก็ตาม ถุงมือสามารถทิ้งรอยนิ้วมือที่เป็นเอกลักษณ์เฉพาะตัวได้เช่นเดียวกับลายนิ้วมือของมนุษย์

## อ้างอิง

หมวดหมู่:ถุงมือ
หมวดหมู่:อุปกรณ์ป้องกัน
การประชุมสภาแห่งชาติพรรคคอมมิวนิสต์จีนครั้งที่ 16

**การประชุมสภาแห่งชาติพรรคคอมมิวนิสต์จีนครั้งที่ 16** () จัดขึ้น ณ มหาศาลาประชาชน กรุงปักกิ่ง ระหว่างวันที่ 8 ถึง 14 พฤศจิกายน ค.ศ. 2002 โดยมีการประชุมสภาแห่งชาติครั้งที่ 15 ก่อนหน้า และตามมาด้วยการประชุมสภาแห่งชาติครั้งที่ 17 ผู้แทน 2,114 คนและผู้แทนที่ได้รับเชิญพิเศษ 40 คนเป็นตัวแทนของสมาชิกพรรคประมาณ 66 ล้านคน

การประชุมได้พิจารณาและรับรองการแก้ไขเพิ่มเติมธรรมนูญพรรคคอมมิวนิสต์จีนที่เสนอโดยคณะกรรมการกลางพรรคคอมมิวนิสต์จีนชุดที่ 15 และตัดสินใจให้มีผลบังคับใช้ตั้งแต่วันที่รับรอง การแก้ไขเพิ่มเติมธรรมนูญได้รับการอนุมัติจากการประชุม โดยมีอุดมการณ์อันเป็นเอกลักษณ์ของเจียง เจ๋อหมินที่เรียกว่า "สามตัวแทน" ถูกบรรจุลงไป การประชุมได้เลือกคณะกรรมการกลางพรรคคอมมิวนิสต์จีนชุดที่ 16 ซึ่งมีสมาชิก 356 คน รวมทั้งคณะกรรมาธิการตรวจสอบวินัยกลางซึ่งมีสมาชิก 121 คน การประชุมครั้งนี้ถือเป็นจุดเริ่มต้นของการถ่ายโอนอำนาจระหว่างเจียง เจ๋อหมิน และหู จิ่นเทา ผู้ซึ่งเข้ามาแทนที่เจียงในตำแหน่งเลขาธิการพรรค และคณะกรรมาธิการสามัญประจำกรมการเมืองชุดใหม่ที่มีสมาชิกเพิ่มขึ้น การเปลี่ยนผ่านสถาบันเสร็จสิ้นในองค์กรของรัฐภายในการประชุมสมัยที่ 1 ของสภาประชาชนแห่งชาติชุดที่ 10 ในเดือนมีนาคม ค.ศ. 2003 กระนั้น เจียงยังคงดำรงตำแหน่งประธานคณะกรรมาธิการการทหารกลาง ดังนั้นในทางปฏิบัติแล้ว อำนาจยังไม่ได้เปลี่ยนมืออย่างสมบูรณ์

## อ้างอิง

หมวดหมู่:การประชุมสภาแห่งชาติพรรคคอมมิวนิสต์จีน
ทางหลวงหมายเลข 62 (ประเทศกัมพูชา)

**ทางหลวงหมายเลข 62** เป็นถนนแห่งชาติสายหนึ่งของกัมพูชา มีความความยาว  เชื่อมต่อจากกำปงสวาย จังหวัดกำปงธม กับปราสาทพระวิหาร จังหวัดพระวิหาร

## ประวัติ
ทางหลวงหมายเลข 62 ไม่ปรากฏปีที่ก่อสร้างตลอดแนวชัดเจน แต่มีปรากฏกว่ามีการปรับปรุงก่อสร้างโดยได้รับเงินทุนสนับสนุนจากรัฐบาลจีน และเปิดใช้งานอีกครั้งในวันที่ 8 สิงหาคม 2555 โดยปรับปรุงถนนเป็นระยะทาง  เชื่อมต่อระหว่างอำเภอกำปงสวาย จังหวัดกำปงธม และอำเภอเมืองพระวิหาร จังหวัดพระวิหาร ด้วยงบประมาณ 52.6 ล้านดอลลาร์สหรัฐ ก่อสร้างระหว่างปี พ.ศ. 2552 ถึงปี พ.ศ. 2555

## รายละเอียดของเส้นทาง
ทางหลวงหมายเลข 62 เริ่มต้นแยกออกจากทางหลวงหมายเลข 6 ในกำปงสวาย จังหวัดกำปงธม ไปทางเหนือ ผ่านปราสาทบัลลัง เข้าสู่พื้นที่ของจังหวัดพระวิหารผ่านภูมิประเทศต่าง ๆ จนถึงตัวเมืองของจังหวัดพระวิหาร จากนั้นแยกไปทางตะวันตกออกจากตัวเมืองและเปลี่ยนทิศทางขึ้นไปทางเหนือ โดยแยกออกมาเป็นทางหลวงหมายเลข 64 ที่ทมัย (Thmey) และมุ่งหน้าขึ้นเหนือไปตามเส้นทางผ่านค่ายทหาร สถานที่ราชการ และพื้นที่ป่า และภูมิประเทศภูเขาสูงไปสิ้นสุดบริเวณปราสาทพระวิหารในพื้นที่พิพาท 4.6 ตารางกิโลเมตรระหว่างประเทศไทยและกัมพูชา

## อ้างอิง

หมวดหมู่:ถนนในประเทศกัมพูชา
หมวดหมู่:เขตแดนกัมพูชา–ไทย
แม่น้ำบลูไนล์

**แม่น้ำบลูไนล์**  () เป็นแม่น้ำที่มีต้นกำเนิดจากทะเลสาบทานา ในประเทศเอธิโอเปีย มีความยาวประมาณ  ไหลผ่านเอธิโอเปียและซูดาน แม่น้ำนี้เป็นหนึ่งในสองลำน้ำสาขาที่สำคัญของแม่น้ำไนล์ อีกแห่งคือแม่น้ำไวต์ไนล์และเป็นปริมาณน้ำประมาณ 85.6% ของแม่น้ำไนล์ในช่วงฤดูฝน

## อ้างอิง

หมวดหมู่:แม่น้ำนานาชาติในทวีปแอฟริกา
หมวดหมู่:แม่น้ำในประเทศซูดาน
หมวดหมู่:แม่น้ำในประเทศเอธิโอเปีย
ทะเลสาบวินนิเพก

**ทะเลสาบวินนิเพก** (; ) เป็นทะเลสาบขนาดใหญ่มากและค่อนข้างตื้น มีเนื้อที่  ตั้งอยู่ในรัฐแมนิโทบา ประเทศแคนาดา ปลายด้านใต้ของทะเลสาบประมาณ  อยู่ทางเหนือของเมืองวินนิเพก เป็นทะเลสาบน้ำจืดที่ใหญ่เป็นอันดับที่ 11 ของโลก ทะเลสาบน้ำจืดที่ใหญ่เป็นอันดับที่ 6 ของแคนาดา  และเป็นทะเลสาบน้ำจืดที่ใหญ่เป็นอันดับที่ 3 ที่อยู่ภายในประเทศแคนาดา แต่เป็นทะเลสาบที่ค่อนข้างตื้น (ความลึกเฉลี่ย ) ไม่รวมระยะแคบ  ที่ช่องน้ำลึกระหว่างแอ่งน้ำทางเหนือและทางใต้ เป็นทะเลสาบน้ำจืดที่ใหญ่เป็นอันดับ 11 ของโลก 

## อ้างอิง

หมวดหมู่:ทะเลสาบในประเทศแคนาดา
ชาวครี

**ชาวครี** หรือ **เนฮินอว์** (; , , , ฯลฯ; ) ) เป็นชนพื้นเมืองในอเมริกาเหนือ อาศัยอยู่ส่วนใหญ่ในประเทศแคนาดา ซึ่งพวกเขาเป็นหนึ่งในกลุ่มปฐมชาติ (First Nations) ที่ใหญ่ที่สุดของประเทศ ชาวแคนาดามากกว่า 350,000 คน เป็นชาวครีหรือมีบรรพบุรุษเป็นชาวครี  ชาวครีส่วนใหญ่ในแคนาดาอาศัยอยู่ทางเหนือและตะวันตกของทะเลสาบสุพีเรีย ในรัฐออนแทรีโอ รัฐแมนิโทบา รัฐซัสแคตเชวัน รัฐแอลเบอร์ตา และนอร์ทเวสต์เทร์ริทอรีส์ ประมาณ 27,000 คน อาศัยอยู่ในรัฐเกแบ็ก

## อ้างอิง

หมวดหมู่:ชนพื้นเมือง
ทางหลวงหมายเลข 21 (ประเทศกัมพูชา)

**ทางหลวงหมายเลข 21** เป็นถนนแห่งชาติของกัมพูชา ระยะทาง  พื้นผิวยางมะตอยตลอดเส้นขนาด 2 ช่องทางจราจรสวนกัน เป็นเส้นทางที่ใกล้ที่สุดในการเดินทางจากพนมเปญไปยังชายแดนประเทศเวียดนาม 

## ประวัติ
ทางหลวงหมายเลข 21 เป็นเส้นทางที่ใกล้ที่สุดในการเดินทางจากพนมเปญไปยังชายแดนประเทศเวียดนาม ได้รับการปรับปรุงและเปิดใช้งานใหม่อีกครั้งในวันที่ 23 มีนาคม พ.ศ. 2565 โดยได้รับเงินงบประมาณสนับสนุนจากรัฐบาลเกาหลีใต้ประมาณ 61 ล้านดอลลาร์สหรัฐ เพื่ออำนวยความสะดวกในการขนส่งและเดินทางระหว่างกัมพูชากับเวียดนาม โดยเฉพาะด้านของสินค้าเกษตรและสินค้าเชิงพาณิชย์อื่น ๆ แบ่งเป็น 2 ระยะ ระยะแรก  จากวงเวียนตาเขมาไปจนถึงเทศบาลแปรกเทย อำเภอเกาะธม และระยะที่สอง  ตั้งแปรกทเมย ไปสิ้นสุดที่สะพานจะเรยธม–ลองบี่งที่จุดผ่านแดน

## รายละเอียดของเส้นทาง
ทางหลวงหมายเลข 21 เริ่มต้นที่ชานเมืองทางใต้ของเมืองหลวงที่ตาเขมา จังหวัดกันดาล แยกออกจากทางหลวงหมายเลข 2 ทอดยาวไปทางใต้เลียบฝั่งขวาของแม่น้ำบาสัก ผ่านเมืองซางและแปรกทเมย เส้นทางสิ้นสุดลงรวมระยะทาง 64 กิโลเมตร ที่หมู่บ้านเปรกครี ซึ่งเป็นจุดผ่านแดนและจุดเรือข้ามฟากสำหรับเมืองลองบิ่ญของเวียดนามในอำเภออานฟู้ จังหวัดอานซาง

## สะพานข้ามบิ่ญดี
เนื่องจากปริมาณการจราจรเชิงพาณิชย์ระหว่างทั้งสองประเทศมีปริมาณมาก งานก่อสร้างสะพานจึงเริ่มขึ้นในปี พ.ศ. 2557 ในการก่อสร้างสะพานข้ามแม่น้ำ Binh Di และเส้นทางที่แตกต่างออกไปประมาณ 2.6 กม. ของทางหลวงหมายเลข 21 สะพานนี้จะเชื่อมต่อทางหลวงหมายเลข 21 กับถนนเวียดนาม QL957 ไปยังเจิวด๊ก

## อ้างอิง

หมวดหมู่:ถนนในประเทศกัมพูชา
การเสียชีวิตของธนาคาร คันธี

เมื่อวันที่ 26 ธันวาคม พ.ศ. 2567 ธนาคาร คันธี ชายพิการชาวไทยอายุ 27 ปี หรือรู้จักกันในนาม "แบงค์ เลสเตอร์" เสียชีวิตหลังดื่มสุราจนหมดสติในงานทำบุญเปิดร้านใหม่ที่ร้านผลิตภัณฑ์การเกษตรในตำบลทุ่งเบญจา อำเภอท่าใหม่ จังหวัดจันทบุรี โดยก่อนเสียชีวิตได้มีการถ่ายวีดิทัศน์คอนเทนต์ดื่มสุราลงในสื่อสังคม จนมีอาการมึนเมาหมดสติและถูกนำตัวส่งโรงพยาบาลสองพี่น้อง โดยแพทย์ลงความเห็นการเสียชีวิตเบื้องต้นพบว่า "มีภาวะแอลกอฮอล์เป็นพิษในกระแสเลือด" และ "หัวใจล้มเหลวเฉียบพลัน"

## เหตุการณ์
ในวันที่ 25 ธันวาคม ได้มีการจัดงานเลี้ยงสังสรรค์ในโอกาสทำบุญเปิดร้านใหม่ที่ร้านจำหน่ายผลิตภัณฑ์การเกษตร หมู่ 3 ตำบลทุ่งเบญจา อำเภอท่าใหม่ จังหวัดจันทบุรี ซึ่งมีประชาชนทั่วไป และอินฟลูเอนเซอร์ไปร่วมงานจำนวนมาก รวมถึงธนาคารอีกด้วย โดยมีการการถ่ายวีดิทัศน์คอนเทนต์ลักษณะท้าดื่มสุรากันลงในสื่อสังคม 

ต่อมา ในวันที่ 26 ธันวาคม ธนาคารมึนเมาหมดสติ พลเมืองดีจึงช่วยกันนำตัวส่งไปรักษาที่โรงพยาบาลสองพี่น้อง และเสียชีวิตในเวลา 03:40 นาฬิกา จากคำให้การของพยาน อ้างว่า "มีการท้าทายและว่าจ้างให้มีการดื่มเหล้าให้หมดกลมในราคา 30,000 บาท"

## ผู้เสียชีวิต
ธนาคาร คันธี หรือรู้จักกันในนาม "แบงค์ เลสเตอร์" เขาเติบโตในชุมชนแออัดในครอบครัวที่แยกทางกันตั้งแต่เขาอายุเพียง 2 เดือน เขาเริ่มขายพวงมาลัยตั้งแต่อายุ 7 ปี และชีวิตพลิกผันเมื่อเขาเริ่มฝึกแร็ป โดยใช้ทักษะการแสดงจนกลายเป็นกระแสในสื่อสังคม 

ต่อมา เขาถูกว่าจ้างโดยอินฟลูเอนเซอร์ถ่ายวีดิทัศน์คอนเทนต์แนวกลั่นแกล้ง และข่มเหงรังแก อย่างการให้รับประทานของสกปรก การพ่นน้ำใส่ การถุยน้ำลายใส่ รวมถึงการให้รับประทานเจลหล่อลื่น เขาได้รับจ้างเอนเตอร์เทนตามงานอย่างการดื่มสุราหมดกลม เป็นต้น

จากข้อมูลของ กรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ ระบุว่าธนาคารเป็นบุคคลบกพร่องทางสติปัญญามาตั้งแต่กำเนิด

## ผลสืบเนื่อง

พลตำรวจเอก กิตติ์รัฐ พันธุ์เพ็ชร์ ผู้บัญชาการตำรวจแห่งชาติ (ผบ.ตร.) กล่าวว่า "อยู่ระหว่างการขยายผลไปถึงบรรดาอินฟลูเอนเซอร์ที่เกี่ยวข้อง รวมถึงข้อหาค้ามนุษย์ ซึ่งอยู่ในระหว่างตรวจสอบและขยายผลเช่นเดียวกัน" และสามารถขยายผลตรวจค้นและจับกุมผู้กระทำความผิดได้แล้ว 2 คน นอกจากนี้ทางตำรวจจะตรวจสอบเส้นทางทางการเงินของบุคคลที่เกี่ยวข้องกับคดีดังกล่าวด้วย อย่างไรก็ตามเวลาต่อมาหนึ่งในผู้กระทำผิดได้รับการประกันตัว โดยต้องติดกำไลอีเอ็มสำหรับตรวจสอบและจำกัดการเดินทาง

วราวุธ ศิลปอาชา รัฐมนตรีว่ากระทรวงการพัฒนาสังคมและความมั่นคงของมนุษย์ ได้แสดงความเสียใจ และได้สั่งการหน่วยงานในสังกัดตรวจสอบข้อเท็จจริง และให้การสนับสนุนญาติผู้เสียชีวิตด้วย

## อ้างอิง

ธนาคาร คันธี
ธนาคาร คันธี
หมวดหมู่:ประเทศไทยในปี พ.ศ. 2567
หมวดหมู่:เหตุการณ์ในจังหวัดจันทบุรี
หมวดหมู่:อำเภอท่าใหม่
ทางหลวงหมายเลข 51 (ประเทศกัมพูชา)

**ทางหลวงหมายเลข 51** เป็นถนนแห่งชาติของกัมพูชา เชื่อมต่อระหว่างทางหลวงหมายเลข 5 ที่จังหวัดกำปงสปือและบรรจบกับทางแยกระหว่างทางหลวงหมายเลข 4 และทางหลวงหมายเลข 41 ระยะทาง  

## ประวัติ
ถนนสายนี้สร้างซ่อมแซมโดยบริษัทไชน่า โรด แอนด์ บริดจ์ คอร์ปอเรชัน (*China Road and Bridge Corporation: CRBC*) เมื่อปี พ.ศ. 2565 ภายใต้การสนับสนุนจากรัฐบาลจีนเพื่อใช้เป็นถนนสายยุทธศาสตร์ฝั่งตะวันตก เชื่อมโยงการเดินทางและการขนส่งสินค้า โดยทำพิธีเปิดถนนที่ซ่อมแซมใหม่เมื่อวันที่ 26 มีนาคม พ.ศ. 2565 มี ฮุน เซน นายกรัฐมนตรีกัมพูชา และที่ปรึกษาด้านเศรษฐกิจและการพาณิชย์ของสถานเอกอัครราชทูตจีนประจำกัมพูชาร่วมด้วย ก่อสร้างภายใต้วงเงินงบประมาณ 40 ล้านดอลลาร์สหรัฐ เริ่มต้นก่อสร้างตั้งแต่เดือนมิถุนายน พ.ศ. 2560 แล้วเสร็จในเดือนสิงหาคม พ.ศ. 2562

## รายละเอียดของเส้นทาง
ทางหลวงหมายเลข 51 เริ่มต้นจากจังหวัดกำปงสปือ แยกมาจากทางหลวงหมายเลข 5 ลงมาทางใต้ และสิ้นสุดที่ทางแยกระหว่างทางหลวงหมายเลข 4 และทางหลวงหมายเลข 41 ในจังหวัดกันดาล มีความยาวทั้งสิ้น 

## อ้างอิง

หมวดหมู่:ถนนในประเทศกัมพูชา
ณัฐวุฒิ สมบัติโยธา

**ณัฐวุฒิ สมบัติโยธา**  เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางตัวรุกให้แก่บูรพา ยูไนเต็ด ในศึกไทยลีก 3 เขาเกิดที่จังหวัดกาฬสินธุ์ทางภาคตะวันออกเฉียงเหนือของประเทศไทย ก่อนที่จะย้ายมาอยู่ที่จังหวัดชลบุรี

## ชีวิตช่วงแรกและอาชีพ
เมื่อยังเป็นเด็ก ณัฐวุฒิมีความไม่ชอบฟุตบอลเป็นอย่างมาก กระทั่งพี่ชายขอให้เล่นฟุตบอลเพื่อลดน้ำหนัก เขาค่อย ๆ เริ่มสนุกกับการเล่นฟุตบอลในฐานะกีฬาและในไม่ช้าก็มีความปรารถนาที่จะพัฒนาทักษะของตัวเอง หลังจากทำผลงานได้ดีกว่ารุ่นอายุของเขา ณัฐวุฒิได้เข้าร่วมกับสถาบันฌีแอมเฌ และต่อมาได้เข้าร่วมโรงเรียนกรุงเทพคริสเตียนวิทยาลัย ซึ่งเขาได้รับเรียกตัวไปร่วมทีมชาติไทยรุ่นอายุไม่เกิน 16 ปี

## อาชีพชุดใหญ่
หลังจากคว้าแชมป์ฟุตบอลอาเซียนชิงแชมป์เยาวชนอายุไม่เกิน 16 ปี 2011 ร่วมกับทีมชาติไทยรุ่นอายุไม่เกิน 16 ปี เขาก็ได้รับคัดเลือกให้ไปทดสอบฝีเท้ากับสโมสรฟุตบอลบุรีรัมย์ ยูไนเต็ด ซึ่งเป็นผู้สังเกตการณ์เขาในการแข่ง ทางสโมสรเซ็นสัญญากับเขา และเขาได้รับเชิญพร้อมกับนักเตะไทยอีกเจ็ดคนเพื่อฝึกซ้อมเป็นเวลาหกเดือนที่สถาบันเลสเตอร์ซิตีของสโมสรในพรีเมียร์ลีก ประสบการณ์ดังกล่าวส่งผลดีต่อเขา เนื่องจากเขาอ้างว่าประสบการณ์ "ได้ทำให้เขาดีขึ้นอย่างมาก" หลังจากนั้น กองหน้ารายนี้ก็ได้รับการยืมตัวไปอยู่กับสโมสรฟุตบอลสุรินทร์ ซิตี้ ในดิวิชันสามของประเทศไทย ซึ่งเขายิงได้ 5 ประตูจากการลงสนาม 14 นัด

## ผลงานระดับทีมชาติ
เขาคว้าแชมป์ฟุตบอลอาเซียนชิงแชมป์เยาวชนอายุไม่เกิน 16 ปี 2011 ร่วมกับทีมชาติไทยรุ่นอายุไม่เกิน 16 ปี ส่วนใน ค.ศ. 2016 ณัฐวุฒิได้รับเลือกให้ติดทีมชาติไทยรุ่นอายุไม่เกิน 23 ปี ในการแข่งฟุตบอลเอเชียเยาวชนอายุไม่เกิน 23 ปี 2016 ที่ประเทศกาตาร์ และในเดือนสิงหาคม ค.ศ. 2017 เขาคว้าแชมป์ฟุตบอลในซีเกมส์ 2017 ร่วมกับทีมชาติไทยรุ่นอายุไม่เกิน 23 ปี

## การยิงประตูระดับนานาชาติ

### ร่วมกับทีมชาติไทยรุ่นอายุไม่เกิน 23 ปี

### ร่วมกับทีมชาติไทยรุ่นอายุไม่เกิน 21 ปี

### ร่วมกับทีมชาติไทยรุ่นอายุไม่เกิน 16 ปี

## เกียรติประวัติ

### ร่วมกับสโมสร
**บุรีรัมย์ ยูไนเต็ด**
* ไทยลีก ชนะเลิศ: ฤดูกาล 2557
* ไทยลีกคัพ รองชนะเลิศ: ฤดูกาล 2557

### ร่วมกับทีมชาติ
**ทีมชาติไทยรุ่นอายุไม่เกิน 23 ปี**
* ซีเกมส์ เหรียญทอง: พ.ศ. 2560
* ดูไบคัพ ชนะเลิศ: พ.ศ. 2560

**ทีมชาติไทยรุ่นอายุไม่เกิน 21 ปี**
* เนชันส์คัพ ชนะเลิศ: พ.ศ. 2559

**ทีมชาติไทยรุ่นอายุไม่เกิน 16 ปี**
* ฟุตบอลอาเซียนชิงแชมป์เยาวชนอายุไม่เกิน 16 ปี ชนะเลิศ: พ.ศ. 2554

## อ้างอิง

## แหล่งข้อมูลอื่น
* Profile at Goal
* 

หมวดหมู่:นักฟุตบอลชายชาวไทย
หมวดหมู่:กองหน้าฟุตบอลชาย
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสุรินทร์ ซิตี้
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลมหาสารคาม
หมวดหมู่:ผู้เล่นในไทยลีก
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักฟุตบอลจากจังหวัดกาฬสินธุ์
การประชุมสภาแห่งชาติพรรคคอมมิวนิสต์จีนครั้งที่ 12

**การประชุมสภาแห่งชาติพรรคคอมมิวนิสต์จีนครั้งที่ 12** () จัดขึ้นระหว่างวันที่ 1 ถึง 11 กันยายน ค.ศ. 1982  หลังการประชุมสภาแห่งชาติพรรคคอมมิวนิสต์จีนครั้งที่ 11 และก่อนการประชุมสภาแห่งชาติพรรคคอมมิวนิสต์จีนครั้งที่ 13 ตรงกับช่วงเวลาที่เติ้ง เสี่ยวผิง ผู้นำสูงสุด ดำรงตำแหน่งประธานคณะกรรมการที่ปรึกษากลาง เส้นทางสู่การปฏิรูปประเทศให้ทันสมัยผ่านระบบสังคมนิยมได้รับการวางรากฐาน ผู้แทน 1,600 คนและผู้แทนสำรอง 160 คนเข้าร่วมประชุมในนามสมาชิกพรรค 39.65 ล้านคน

## สุนทรพจน์
ในการประชุมสภาแห่งชาติครั้งที่ 12 หู เย่าปัง ได้กล่าวถึงแนวคิดทางการทูตของจีนที่เรียกว่า "หลักห้าประการในการอยู่ร่วมกันอย่างสันติ" โดยระบุว่า "จีนยึดมั่นในนโยบายต่างประเทศที่เป็นอิสระ และพัฒนาความสัมพันธ์กับประเทศอื่น ๆ ภายใต้การชี้นำของหลักห้าประการในการอยู่ร่วมกันอย่างสันติ" ตามที่หูได้กล่าวไว้ในรายงานของเขาว่า "จีนจะไม่ยอมพึ่งพาประเทศใหญ่หรือกลุ่มประเทศใด ๆ และจะไม่ยอมอยู่ใต้อิทธิพลของประเทศใหญ่ใด ๆ [...] หลักห้าประการในการอยู่ร่วมกันอย่างสันตินั้นนำสามารถไปประยุกต์ใช้กับความสัมพันธ์ของเราที่มีต่อประเทศต่าง ๆ ทั้งหมด รวมถึงประเทศสังคมนิยมด้วย"
## อ้างอิง

หมวดหมู่:การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 15

**การประชุมสภาแห่งชาติพรรคคอมมิวนิสต์จีนครั้งที่ 15** () จัดขึ้นที่กรุงปักกิ่ง ระหว่างวันที่ 12 ถึง 18 กันยายน ค.ศ. 1997 จัดขึ้นต่อจากการประชุมสภาแห่งชาติพรรคอมมิวนิสต์จีนครั้งที่ 14 และก่อนการประชุมสภาแห่งชาติพรรคคอมมิวนิสต์จีนครั้งที่ 16 ผู้แทน 2,048 คนและผู้แทนที่ได้รับเชิญพิเศษ 60 คนเป็นตัวแทนของสมาชิกพรรคประมาณ 59 ล้านคน

การประชุมได้เลือกคณะกรรมการกลางพรรคคอมมิวนิสต์จีนชุดที่ 15 จำนวน 344 คน รวมทั้งคณะกรรมาธิการตรวจสอบวินัยกลางจำนวน 115 คน การเปลี่ยนแปลงสมาชิกครั้งนี้เป็นผลให้สมาชิกพรรคคอมมิวนิสต์จีนมีอายุเฉลี่ยใหม่คือ 55 ปี และมีสัดส่วนสมาชิกที่มีวุฒิการศึกษาในระดับอุดมศึกษาสูงถึง ร้อยละ 92.4 เจียง เจ๋อหมิน ได้รับการเลือกเป็นเลขาธิการพรรคคอมมิวนิสต์จีนและประธานคณะกรรมาธิการการทหารกลางอีกครั้ง

## การแก้ไขรัฐธรรมนูญ
รัฐธรรมนูญได้รับการแก้ไขเพื่อให้ทฤษฎีเติ้ง เสี่ยวผิงเป็นอุดมการณ์ชี้นำของพรรคคอมมิวนิสต์จีนร่วมกับลัทธิมากซ์–เลนินและความคิดเหมา เจ๋อตง เจียง เจ๋อหมิน ได้ประกาศในสุนทรพจน์ว่า "ความก้าวหน้าอย่างรอบด้านจะถูกนำมาใช้เพื่อสร้างสังคมนิยมอัตลักษณ์จีนตลอดคริสต์ศตวรรษที่ 21" และเรียกร้องให้มีการสถาปนาหลักนิติธรรมแบบสังคมนิยม

## อ้างอิง

หมวดหมู่:การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 14

**การประชุมสภาแห่งชาติพรรคคอมมิวนิสต์จีนครั้งที่ 14** () จัดขึ้นระหว่างวันที่ 12 ถึง 18 ตุลาคม ค.ศ. 1992 หลังการประชุมสภาแห่งชาติพรรคคอมมิวนิสต์จีนครั้งที่ 13 ผู้แทนจำนวน 2,000 คนเข้าร่วมประชุมในนามของสมาชิกพรรคจำนวน 51 ล้านคน

การประชุมได้เลือกคณะกรรมการกลางพรรคคอมมิวนิสต์จีนชุดที่ 14 การสร้างสังคมนิยมอัตลักษณ์จีนได้รับการส่งเสริม การประชุมดังกล่าวได้สรุปภารกิจสำคัญในการปฏิรูป การพัฒนาเศรษฐกิจและสังคมในคริสต์ทศวรรษ 1990 และประกาศว่าเป้าหมายการปรับโครงสร้างเศรษฐกิจของจีนคือการก่อตั้งระบบเศรษฐกิจตลาดแบบสังคมนิยม ต่อมาได้มีการจัดการประชุมสภาแห่งชาติพรรคคอมมิวนิสต์จีนครั้งที่ 15

## อ้างอิง

หมวดหมู่:การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 11

**การประชุมสภาแห่งชาติพรรคคอมมิวนิสต์จีนครั้งที่ 11** () จัดขึ้น ณ มหาศาลาประชาชน กรุงปักกิ่ง ระหว่างวันที่ 12 ถึง 18 สิงหาคม ค.ศ. 1977 ประมาณ 5 ปีก่อนการประชุมสภาแห่งชาติจีนครั้งที่ 12 และ 4 ปีหลังการประชุมสภาแห่งชาติครั้งที่ 10 มีผู้แทนเข้าร่วมการประชุม 1,510 คนในนามสมาชิกพรรคประมาณ 35 ล้านคน

การประชุมได้ประกาศอย่างเป็นทางการว่าการปฏิวัติทางวัฒนธรรมได้สิ้นสุดลงหลังใช้เวลานานถึง 11 ปี ถือเป็นการปิดฉากบทหนึ่งในประวัติศาสตร์อันยาวนานของจีน แก๊งออฟโฟร์ถูกวิพากษ์วิจารณ์อย่างหนักถึงบทบาทของพวกเขาในการปฏิวัติ อย่างไรก็ตาม การประชุมดังกล่าวยังยืนยัน "ความสำเร็จ" ของการปฏิวัติ และประกาศว่าการต่อสู้ทางชนชั้นจะยังคงเป็นลักษณะเด่นของสังคมนิยมจีน ฮฺว่า กั๋วเฟิง ได้รับเลือกให้ดำรงตำแหน่งประธานคณะกรรมการกลางพรรคคอมมิวนิสต์จีนชุดที่ 11 และประธานคณะกรรมการการทหารส่วนกลาง กรมการเมืองยังได้รับการต่ออายุสมาชิกภาพใหม่เมื่อมีการเลือกกรมการเมืองชุดที่ 11 อันเป็นผลจากการประชุมครั้งนี้

## อ้างอิง

หมวดหมู่: การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 9

**การประชุมสภาแห่งชาติพรรคคอมมิวนิสต์จีนครั้งที่ 9** () จัดขึ้น ณ มหาศาลาประชาชน กรุงปักกิ่ง ระหว่างวันที่ 1 ถึง 24 เมษายน ค.ศ. 1969 มีผู้แทน 1,512 คนเข้าร่วมประชุมในนามสมาชิกพรรคประมาณ 22 ล้านคน

เป็นเวลานานหลังจากการประชุมสภาแห่งชาติครั้งที่ 8 คณะกรรมการกลางพรรคคอมมิวนิสต์จีนได้จัดการประชุมครั้งนี้ขึ้นในช่วงที่การปฏิวัติทางวัฒนธรรมกำลังรุนแรงที่สุด และถือได้ว่าเป็นเหตุการณ์สำคัญที่เป็นจุดเปลี่ยน การประชุมได้ให้การรับรองอย่างเป็นทางการในการกวาดล้างทางการเมืองต่อหลิว เช่าฉี และเติ้ง เสี่ยวผิง และได้ยกระดับพันธมิตรหัวรุนแรงของเหมาขึ้นสู่อำนาจ นอกจากนี้ การประชุมยังได้เลือกคณะกรรมการกลางพรรคคอมมิวนิสต์จีนชุดที่ 9 ต่อมาได้มีการจัดการประชุมสภาแห่งชาติครั้งที่ 10

## การประชุม

หลิน เปียว ได้กล่าวรายงานทางการเมืองที่สำคัญในการประชุม รายงานฉบับนี้ยกย่องแนวคิดการปฏิวัติอย่างต่อเนื่องของเหมาที่ว่าชนชั้นกระฎุมพียังคงพยายามฟื้นฟูระบอบทุนนิยมแม้จะถูกโค่นจากอำนาจไปแล้ว และการพยายามนั้นควรถูกการปราบปรามล่วงหน้า สุนทรพจน์ของหลินได้รับเสียงปรบมืออย่างกึกก้องจากผู้เข้าร่วมประชุม และถูกขัดจังหวะด้วยการตะโกนคำขวัญบ้างเป็นระยะ การประชุมได้ติดฉลากให้หลิว เช่าฉีเป็น "ตัวอย่างของชนชั้นกระฎุมพี"

มีผู้แทนเข้าร่วมการประชุม 1,512 คน แม้ว่าจะไม่ใช่สมาชิกพรรคทั้งหมดก็ตาม ส่วนหนึ่งที่สำคัญประกอบด้วยกลุ่มยุวชนแดง และมีจำนวนผู้แทนจากกองทัพปลดปล่อยประชาชนเพิ่มขึ้นอย่างเห็นได้ชัด หลายคนในกลุ่มนี้มีความภักดีต่อหลิน เปียว

ในการประชุมครั้งนี้ อุดมการณ์ "ปฏิวัติอย่างต่อเนื่อง" ของเหมาได้ถูกบรรจุลงในธรรมนูญพรรค และหลิน เปียวได้รับแต่งตั้งให้เป็น "สหายร่วมอุดมการณ์และผู้สืบอำนาจของท่านประธานเหมา"

สำนักเลขาธิการกลางและคณะกรรมาธิการควบคุมกลาง (องค์กรก่อนหน้าคณะกรรมาธิการสอบวินัยกลาง) ถูกยุบเลิกในการประชุมครั้งนี้ การประชุมได้เลือกสมาชิกเต็มตัว 170 คนและสมาชิกสำรองอีก 109 คนของคณะกรรมการกลางชุดที่ 9 ในบรรดาสมาชิกเต็มตัวและสำรองเหล่านี้ มีเพียง 53 คนเท่านั้นที่เคยอยู่ในคณะกรรมการกลางชุดที่ 8 การเปลี่ยนแปลงสมาชิกในองค์กรสูงสุดของพรรคคอมมิวนิสต์จีนครั้งใหญ่ถึงร้อยละ 82 นั้น สะท้อนถึงความพยายามอย่างเข้มข้นในการ "ชะล้าง" กลุ่มบุคคลภายในพรรคที่เกิดขึ้นในช่วงปฏิวัติทางวัฒนธรรมก่อนหน้านี้

## ผลที่ตามมา
หลังเติ้ง เสี่ยวผิงขึ้นสู่อำนาจใน ค.ศ. 1978 การประชุมครั้งนี้ก็ถูกตัดสินว่า "ไม่ถูกต้องทั้งทางอุดมการณ์ การเมือง และองค์กร ทิศทางชี้นำที่การประชุมกำหนดไว้โดยรวมแล้วผิดพลาด" ส่วนหนึ่งของอนุสาวรีย์ "ชัยชนะแห่งความคิดของเหมา เจ๋อตงจงเจริญ" นั้นประกอบด้วยกลุ่มทหารและพลเรือนที่กำลังเผยแพร่คำขวัญของการประชุมสภาแห่งชาติพรรคคอมมิวนิสต์จีนครั้งที่ 9

## อ้างอิง

หมวดหมู่: การประชุมสภาแห่งชาติพรรคคอมมิวนิสต์จีน
เขตรักษาพันธุ์สัตว์ป่าพนมซำเก๊าะ

**เขตรักษาพันธุ์สัตว์ป่าพนมซำเก๊าะ** () เป็นเขตรักษาพันธุ์สัตว์ป่าทางตะวันตกของกัมพูชา ติดกับประเทศไทย เขตรักษาพันธุ์แห่งนี้ก่อตั้งขึ้นใน พ.ศ. 2536 และครอบคลุมพื้นที่  นอกจากนี้ยังได้รับการกำหนดให้เป็นพื้นที่สำคัญเพื่อการอนุรักษ์นก (IBA)

เขตรักษาพันธุ์สัตว์ป่าพนมซำเก๊าะตั้งอยู่ในทิวเขาบรรทัด (พนมกระวาน) พื้นที่ดังกล่าวประกอบด้วยภูเขาที่เป็นป่าเป็นส่วนใหญ่ แต่มีแหล่งที่อยู่อาศัยและประเภทป่าที่แตกต่างกันมากมาย และภูมิประเทศมียอดเขาที่แตกต่างกันสามยอด ได้แก่ พนมซำเก๊าะ ( ซึ่งเป็นยอดเขาที่สูงเป็นอันดับสองของกัมพูชา) พนมขมาด () และพนมตุมปอร์ ()

## ประวัติ
ในอดีต พื้นที่เขตรักษาพันธุ์แห่งนี้เคยเป็นที่อยู่อาศัยของกลุ่มชาติพันธุ์ปอร์ ซึ่งเป็นที่มาของชื่อกลุ่มชนปอร์ที่ครอบคลุมถึงกลุ่มชาติพันธุ์หลายกลุ่ม ในกัมพูชา กลุ่มชาติพันธุ์ที่อาศัยอยู่ในที่สูงของประเทศนี้เรียกรวมกันว่าเขมรเลอ (Khmer Loeu)

## พืชพรรณและสัตว์
เขตรักษาพันธุ์สัตว์ป่าแห่งนี้โดดเด่นด้วยความหลากหลายของแหล่งที่อยู่อาศัย รวมถึงป่าหลายประเภท ภายในเขตรักษาพันธุ์สัตว์ป่าแห่งนี้ยังไม่มีใครสำรวจมากนัก แต่จากการสำรวจขนาดเล็กพบว่ามีสัตว์สายพันธุ์หายาก มีเอกลักษณ์เฉพาะตัว และแม้แต่สายพันธุ์เฉพาะถิ่นจำนวนมาก นอกจากนี้ ยังมีอันดับวานรและลิงหลากหลายสายพันธุ์

## ภัยคุกคาม
เขตรักษาพันธุ์สัตว์ป่าแห่งนี้ตกอยู่ภายใต้ภัยคุกคามจากการตัดไม้ทำลายป่าอย่างผิดกฎหมาย รวมทั้งการกำหนดเป้าหมายเฉพาะต้นเทพทาโรเพื่อนำไปใช้ในตลาดยาเสพติดผิดกฎหมาย ภัยคุกคามอีกประการหนึ่งคือการล่าสัตว์ป่าอย่างผิดกฎหมาย

## ดูเพิ่ม
* รายชื่อพื้นที่คุ้มครองในประเทศกัมพูชา

## อ้างอิง

## แหล่งข้อมูลอื่น
* Phnom Samkos Wildlife Sanctuary
* Wildlife and Livelihoods in the Cardamom Mountains, Cambodia
* Sustainable financing of protected areas in Cambodia: Phnom Aural and Phnom Samkos wildlife sanctuaries
* 
* Map of Protected areas system in Cambodia 

พนมซำเก๊าะ
หมวดหมู่:พื้นที่คุ้มครองในประเทศกัมพูชา
หมวดหมู่:ภูมิศาสตร์ของจังหวัดโพธิสัตว์
หมวดหมู่:พื้นที่คุ้มครองที่ก่อตั้งในปี พ.ศ. 2537
หมวดหมู่:ทิวเขาบรรทัด
โครงการพลังงานไฟฟ้าน้ำอู

**โครงการพลังงานไฟฟ้าน้ำอู** (Nam Ou Hydropower Project) หรือชื่อเต็มคือ **โครงการพลังงานน้ำขั้นบันไดในลุ่มน้ำอูของลาว** () เป็นโครงการเขื่อนผลิตไฟฟ้าจำนวนเจ็ดแห่ง ซึ่งตั้งอยู่บนแม่น้ำอู ประเทศลาว ก่อสร้างโดยบริษัทร่วมทุนระหว่างจีน-ลาว

## ความเป็นมา
แนวคิดของโครงการถูกเริ่มขึ้น 1995 ในตอนแรกถูกกำหนดเป้าหมายเพื่อส่งออกไฟฟ้าให้แก่ประเทศไทย แต่ก็ไม่มีความคืบหน้าอย่างเป็นทางการ จนกระทั่งมีการลงนามข้อตกลงพัฒนาโครงการในปี 2007 ตามมาด้วยการศึกษาความเป็นไปได้ในปี 2009 นำโดยบริษัทพลังงานน้ำของจีน โครงการนี้ถูกแบ่งออกเป็นสองระยะ ระยะที่หนึ่งประกอบด้วยเขื่อนแห่งที่ 2, 5, และ 6 ระยะที่สองประกอบด้วยเขื่อนแห่งที่  1, 3, 4, และ 7

โครงการพลังงานไฟฟ้าน้ำอูมีกำลังการผลิตไฟฟ้ารวมกัน 1,272 เมกะวัตต์ ผลิตไฟฟ้าได้รวมกัน 4,964 ล้านหน่วยต่อปีใช้เงินลงทุนรวม 2.73 พันล้านดอลลาร์สหรัฐ ไฟฟ้าที่ได้จะส่งออกให้ประเทศเวียดนาม สัมปทานเขื่อนในระยะที่หนึ่งมีอายุ 25 ปี สัมปทานเขื่อนในระยะที่สองมีอายุ 29 ปีนับตั้งแต่เริ่มการผลิตเชิงพาณิชย์

การก่อสร้างระยะที่หนึ่งเริ่มขึ้นในปี 2012 และเปิดใช้งานครบในปี 2018 ระยะสองเริ่มก่อสร้างในปี 2016 และเปิดใช้งานครบในปี 2022 การก่อสร้างเขื่อนน้ำอูทั้งหมดส่งผลให้ต้องมีการอพยพชาวบ้านอย่างน้อย 89 หมู่บ้าน
## ข้อมูลโครงการ

## อ้างอิง

หมวดหมู่:เขื่อนในประเทศลาว
การประชุมสภาแห่งชาติพรรคคอมมิวนิสต์จีนครั้งที่ 10

**การประชุมสภาแห่งชาติพรรคคอมมิวนิสต์จีนครั้งที่ 10** () จัดขึ้น ณ มหาศาลาประชาชน กรุงปักกิ่ง ระหว่างวันที่ 24 ถึง 28 สิงหาคม ค.ศ. 1973 ผู้แทนจำนวน 1,249 คนเข้าร่วมประชุมในนามสมาชิกพรรคประมาณ 28 ล้านคน การประชุมครั้งนี้จัดขึ้นต่อจากการประชุมสภาแห่งชาติครั้งที่ 9 และก่อนประชุมสภาแห่งชาติครั้งที่ 11 

การประชุมครั้งนี้ถือเป็นเหตุการณ์สำคัญที่เกิดขึ้นหลังการล่มสลายของหลิน เปียว และในช่วงที่การปฏิวัติทางวัฒนธรรมยังคงดำเนินต่อไป และมีการเลือกคณะกรรมการกลางพรรคคอมมิวนิสต์จีนชุดที่ 10

## รายละเอียดการประชุม
วันที่ 20 สิงหาคม ค.ศ. 1973 ก่อนการประชุม กรมการเมืองพรรคคอมมิวนิสต์จีนมีมติให้ระงับสมาชิกภาพในพรรคของหลิน เปียว, เย่ ฉฺวิน, หฺวาง หย่งเชิ่ง, อู๋ ฝ่าเซี่ยน, หลี่ จั้วเผิง และชิว ฮุ่ยจั้ว ไว้ชั่วคราว

การประชุมเปิดในวันที่ 24 สิงหาคม โดยมีเหมา เจ๋อตง เป็นประธานสมัยเปิดประชุม โจว เอินไหล กล่าวรายงานทางการเมือง และหวัง หงเหวิน รายงานเกี่ยวกับการแก้ไขธรรมนูญ เหมาและโจวเสนอให้มีการฟื้นฟูทางการเมืองแก่สมาชิกพรรคเก่า 13 คน เช่น ถาน เจิ้นหลิน และหลี จิ่งเฉวียน

การประชุมสภาแห่งชาติครั้งที่ 10 ได้รับรองธรรมนูญพรรคคอมมิวนิสต์จีนฉบับแก้ไข ซึ่งได้รับการรับรองโดยการประชุมสภาแห่งชาติครั้งที่ 9 มาแล้ว แม้จะมีการกำหนดให้มีการปรับเปลี่ยนโครงสร้างบ้าง แต่บทบัญญัติในหมวดนี้ไม่ได้มีการเปลี่ยนแปลงไปมากนัก เช่น อุดมการณ์ชี้นำและหลักการพื้นฐานของพรรค ในร่างที่แก้ไขแล้ว มีเพียงการอภิปรายและหลักการที่เสนอหรือเกี่ยวข้องกับหลิน เปียวเท่านั้นที่ถูกลบออกไป

การประชุมสภาแห่งชาติครั้งที่ 10 ได้เลือกตั้งสมาชิกคณะกรรมการกลาง 195 คน และสมาชิกสำรอง 124 คน โดยแก๊งออฟโฟร์เข้ามามีบทบาทสำคัญในคณะกรรมการกลางและมีการฟื้นฟูอำนาจให้แก่บุคคลทางการเมืองที่ถูกปฏิบัติอย่างไม่เป็นธรรมในช่วงการปฏิวัติทางวัฒนธรรม ซึ่งรวมถึงหลี่ จั้วเผิง, เติ้งเสี่ยวผิง, หวัง เจี้ยเสียง และบุคคลสำคัญอื่น ๆ

## ความสำคัญของการประชุม
### โครงสร้างอำนาจใหม่
การล่มสลายของหลิน เปียวและพวกพ้องใน ค.ศ. 1971 ทำให้เกิดตำแหน่งว่างจำนวนมากในพรรคและรัฐบาล จากกรมการเมืองที่มีสมาชิก 21 คน เหลือเพียง 10 คน และจากคณะกรรมาธิการสามัญที่มีสมาชิก 5 คน เหลือเพียง 3 คน คือ เหมา เจ๋อตง, โจว เอินไหล และคัง เชิง ที่ยังคงอยู่ในตำแหน่ง ดังนั้น การประชุมสภาแห่งชาติครั้งที่ 10 จึงได้ถูกจัดขึ้นเพื่อเลือกสมาชิกใหม่เข้ามาแทนที่ตำแหน่งที่ว่างและเพื่อประณามการกระทำของหลิน เปียว ในฐานะผู้ฉวยโอกาสฝ่ายขวาที่ "ชูธงแดงเพื่อปราบธงแดง"

ระหว่างการประชุม แก๊งออฟโฟร์สามารถรักษาตำแหน่งได้โดยได้รับการสนับสนุนจากเหมา เจียง ชิง และเหยา เหวินยฺเหวียน ได้รับเลือกเข้าสู่กรมการเมือง จาง ชุนเฉียว เข้าสู่คณะกรรมาธิการสามัญฯ และหวังหงเหวิน ดำรงตำแหน่งรองประธานพรรคคนที่ 2

### ความต่อเนื่องของการปฏิวัติทางวัฒนธรรม
หวัง หงเหวิน ได้ประกาศการทำลาย "สองสำนักงานใหญ่ของชนชั้นกลาง หนึ่งในนั้นนำโดยหลิว เช่าฉี และอีกหนึ่งโดยหลิน เปียว" ในคำปราศรัยเปิดตัวของเขาในระหว่างการประชุม หวังเน้นย้ำจิตวิญญาณปฏิวัติที่กล้าที่จะสวนกระแสและความสำคัญของการฝึกอบรมผู้นำรุ่นเยาว์ เมื่ออนาคตของประเทศอยู่ในกำมือของคนหนุ่มสาว การต่อสู้และการปฏิวัติอย่างต่อเนื่องจะเป็นเครื่องหมายสำคัญในชีวิตการเมืองของจีน

## อ้างอิง

หมวดหมู่: การประชุมสภาแห่งชาติพรรคคอมมิวนิสต์จีน
การประชุมสภาแห่งชาติพรรคคอมมิวนิสต์จีนครั้งที่ 7

**การประชุมสภาแห่งชาติพรรคคอมมิวนิสต์จีนครั้งที่ 7** () จัดขึ้นระหว่างวันที่ 23 เมษายน ถึง 11 มิถุนายน ค.ศ. 1945 ณ นครเหยียนอาน มณฑลฉ่านซี การประชุมครั้งนี้เกิดขึ้นใกล้ช่วงสิ้นสุดของสงครามจีน–ญี่ปุ่นครั้งที่สอง ในช่วงเวลาสงบศึกที่ไม่แน่นอนระหว่างก๊กมินตั๋งและพรรคคอมมิวนิสต์ โดยแต่ละฝ่ายยังคงรักษาฐานที่มั่นของตนไว้ในภูมิภาคต่าง ๆ ของจีน การประชุมครั้งนี้มีขึ้นภายหลังการประชุมสภาแห่งชาติครั้งที่ 6 และก่อนการประชุมสภาแห่งชาติครั้งที่ 8

## การประชุม
ระหว่างการประชุมสภาแห่งชาติครั้งที่ 7 เหมา เจ๋อตง ได้กล่าวสุนทรพจน์เรื่อง *รัฐบาลผสม* ในเดือนเมษายน ค.ศ. 1945 ซึ่งเป็นการขยายความจากหลักการ*[[ประชาธิปไตยใหม่]]* ที่เขาเคยอธิบายไว้ในบทความก่อนหน้านี้เรื่อง *[[ประชาธิปไตยใหม่]]*

ระหว่างการประชุม เหมาได้กล่าวถึงการรบแบบกองโจรของพรรคคอมมิวนิสต์ว่าเป็น "ยุทธวิธีแบบนกกระจอก":

## อ้างอิง

หมวดหมู่: การประชุมสภาแห่งชาติพรรคคอมมิวนิสต์จีน
ทางหลวงหมายเลข 55 (ประเทศกัมพูชา)

**ทางหลวงหมายเลข 55** เป็นถนนแห่งชาติของกัมพูชา เชื่อมต่อระหว่างอำเภอเวียลแวง จังหวัดโพธิสัตว์ กับชายแดนไทยบริเวณจังหวัดตราด ระยะทาง  

## ประวัติ
ทางหลวงหมายเลข 55 ได้รับการปรับปรุงและก่อสร้างใหม่ภายใต้การสนับสนุนงบประมาณจากรัฐบาลจีนและเงินบริจาคที่ให้กับกัมพูชาในการเก็บกู้และกวาดล้างวัตถุระเบิดตามแนวเส้นทาง วงเงินจำนวน 133 ดอลลาร์สหรัฐ โดยบริษัทไชน่า โรด แอนด์ บริดจ์ คอร์ปอเรชัน (*China Road and Bridge Corporation: CRBC*) เป็นถนนความกว้าง 9 เมตร ใช้เวลาในการก่อสร้าง 38 เดือน ตั้งแต่เดือนมีนาคม พ.ศ. 2558 และเสร็จสิ้นในเดือนพฤษภาคม พ.ศ. 2561 ระยะทาง  โดยการก่อสร้างต้องตัดผ่านภูมิประเทศที่เป็นภูเขาสูงชัน ตัดผ่านเนินเขา 46 แห่ง และต้องมีการขุดเจาะบางช่วงลึกถึง 66.5 เมตร โดยมีบางส่วนที่ใช้งบประมาณของรัฐบาลไทยจำนวน 2 ล้านเหรียญสหรัฐในการก่อสร้างถนนช่วงที่มีขนาด 4 เลน กว้าง 14 เมตร ยาว 1.9 กิโลเมตร บริเวณจุดตรวจชายแดนบ้านท่าเส้นกับทางหลวงหมายเลข 55

## รายละเอียดของเส้นทาง
ทางหลวงหมายเลข 55 เริ่มต้นจากอำเภอเวียลแวง จังหวัดโพธิสัตว์ แยกมาจากทางหลวงหมายเลข 5 ลงมาทางใต้เลาะมาตามแม่น้ำโพธิสัตว์ และแยกมาทางตะวันออกบริเวณชานเมืองพนมกระวานบริเวณวงเวียนสามแยกและตัดผ่านพื้นที่เกษตรกรรมภูมิประเทศภูเขาสลับซับซ้อน และเขตรักษาพันธุ์สัตว์ป่าพนมซำเก๊าะและบรรจบกับชายแดนไทยบริเวณบ้านท่าเส้น อำเภอเมืองตราด จังหวัดตราด ระยะทางรวม 

## อ้างอิง

หมวดหมู่:ถนนในประเทศกัมพูชา
หมวดหมู่:จังหวัดโพธิสัตว์
หมวดหมู่:เขตแดนกัมพูชา–ไทย
การประชุมสภาแห่งชาติพรรคคอมมิวนิสต์จีนครั้งที่ 6

**การประชุมสภาแห่งชาติพรรคคอมมิวนิสต์จีนครั้งที่ 6** () จัดขึ้นระหว่างวันที่ 18 มิถุนายน ถึง 11 กรกฎาคม ค.ศ. 1928 เนื่องจากรัฐบาลชาตินิยมจีนได้เริ่มกวาดล้างสมาชิกพรรคคอมมิวนิสต์จีนอย่างหนัก จึงทำให้การประชุมครั้งนี้ต้องจัดขึ้นที่กรุงมอสโก ภายใต้การชี้นำของโคมินเทิร์น ผู้แทนได้เลือกคณะกรรมการกลางพรรคคอมมิวนิสต์จีนชุดที่ 6 การประชุมเต็มคณะครั้งที่ 1 ของคณะกรรมการกลางชุดที่ 6 ได้มีมติเลือกเซี่ยง จงฟา เป็นเลขาธิการ และเลือกกรมการเมืองชุดที่ 6 สมาชิกถาวร 5 คนของ คณะกรรมาธิการสามัญประจำกรมการเมือง ได้แก่ เซี่ยง จงฟา, โจว เอินไหล, ซู จ้าวเจิง, เซี่ยง อิง และไช่ เหอเซิน 

หัวข้อหารือที่สำคัญที่สุดคือการล่มสลายของแนวร่วมแรกระหว่างพรรคคอมมิวนิสต์จีนและก๊กมินตั๋ง สงครามกลางเมืองจีนเริ่มต้นขึ้นและพรรคคอมมิวนิสต์จีนก็ถูกขับไล่ลงใต้ดินเป็นส่วนใหญ่ การประชุมสภาแห่งชาติครั้งต่อไปไม่ถูกจัดขึ้นกระทั่ง ค.ศ. 1945

เนื่องในวาระครบรอบ 100 ปีพรรคคอมมิวนิสต์จีนใน ค.ศ. 2021 สำนักหอจดหมายเหตุรัฐบาลกลางรัสเซียได้มอบเอกสารการประชุมสภาแห่งชาติครั้งที่ 6 ให้แก่จีน

## อ้างอิง

หมวดหมู่: การประชุมสภาแห่งชาติพรรคคอมมิวนิสต์จีน